b'\n_START_ARTICLE_\nAlbert Axell\n_START_PARAGRAPH_\nAlbert Axell (s. 1942 New England, Yhdysvallat) on yhdysvaltalainen toimittaja-kirjailija, jonka kirjojen aihepiiri on historia, erityisesti toisen maailmansodan Saksan it\xc3\xa4rintaman tapahtumat. H\xc3\xa4n opiskellut Wisconsinin yliopistossa historiaa, filosofiaa ja taloustieteit\xc3\xa4 ja ty\xc3\xb6skennellyt toimittajana Yhdysvalloissa, Japanissa, josta h\xc3\xa4n kirjoitti muun muassa The Economistiin, Moskovassa ja asui my\xc3\xb6hemmin Suomessa. H\xc3\xa4nen kirjoistaan on suomennettu kaksi, Stalin sodanjohtajana ja Kamikaze\xc2\xa0: Japanin itsemurhalent\xc3\xa4j\xc3\xa4t, joista j\xc3\xa4lkimm\xc3\xa4ist\xc3\xa4 pidet\xc3\xa4\xc3\xa4n arvosteluissa heikkona. Erkki Tuomioja arvioi h\xc3\xa4nen marsalkka Georgi \xc5\xbdukovista kirjoittamansa kirjan Marshall Zhukov, The Man Who Beat Hitler kiiltokuva sankarimarsalkasta, jonka p\xc3\xa4\xc3\xa4l\xc3\xa4hde on marsalkan omat muistelmat. Tuomioja nimitt\xc3\xa4\xc3\xa4 arvoselussaan \xc5\xbdukovia Axellin p\xc3\xa4\xc3\xa4mieheksi. Tosin Geoffrey Roberts kiitt\xc3\xa4\xc3\xa4 Axellia oman \xc5\xbdukov-el\xc3\xa4m\xc3\xa4kertansa esipuheessa, mutta h\xc3\xa4nkin huomauttaa kuitenkin liiallisesta luottamuksesta \xc5\xbdukovin omiin muistelmiin.'